ତାର'ର ଘରେ ବାଦଲ ରହିଲା ଏବଂ କିଛିଦିନ ପରେ ବାଦଲର ସ୍ୱାସ୍ଥ୍ୟାବସ୍ଥା ଟିକେ ବଦଳିଲା ଏବଂ ସେଠାରେ ସେ ଗୋଟିଏ ପାଉଁଜି ପାଇଲା ଯେଉଁଟା କି ଚାନ୍ଦିନୀର । ତାରା ତାକୁ ସେ ପାଉଁଜି ପାଇଥିବା ଜାଗା ପାଖକୁ ନେଇକି ଗଲା । ସେଠାରେ ପ‌ହ‌ଞ୍ଚିଲା ପରେ ସେ ଗୋଟିଏ ଝିଅକୁ କାନ୍ଦି କାନ୍ଦି ଦଉଡ଼ି ପଳାଇଯାଉଥିବାର ଦେଖିଲା ଏବଂ ତା'ର ପିଛା କଲା । କିଛିବାଟ ଗଲା ପରେ ଯାହା ଦେଖିଲା, ସେ ବିଶ୍ୱାସ କରିପାରିଲା ନାହିଁ । କିଛି ଦୂରରେ ଯିଏ ବସି କାନ୍ଦୁଥିଲା, ସେ ଆଉ କେହି ନ ଥିଲା । ସେ ହିଁ ଥିଲା ତା'ର ଚାନ୍ଦିନୀ । ଚାନ୍ଦିନୀ ମରିଯାଇଛି ବୋଲି ଭାବି ଦାଦଭାଇ ଏବଂ ତା'ର ଲୋକମାନେ ତାକୁ ଅଳିଆ ଗଦାରେ ପକାଇଦେଇ ଆସିଲେ । ମାତ୍ର ସେ ମରି ନ ଥିଲା ବରଂ ବୋହେସ ହୋଇଯାଇଥିଲା । ସେମାନେ ପଳାଇଯିବା ପରେ ସେ ସେହି ଜଙ୍ଗଲରେ ରହିଯାଇଥିଲା ।

ସାଂସଦ ଆଦର୍ଶ ଗ୍ରାମ ଯୋଜନାର ଏକ ମହତ୍ ଉଦ୍ଦେଶ୍ୟ ହେଉଛି ମଜଭୂତ ଏବଂ ପାରଦର୍ଶୀ ଗ୍ରାମପଞ୍ଚାୟତ ଓ ସକ୍ରିୟ ଗ୍ରାମସଭାଗୁଡ଼ିକଦ୍ୱାରା ସ୍ଥାନୀୟ ଲୋକତନ୍ତ୍ରକୁ ମଜଭୂତ କରିବା ତଥା ସୁଶାସନ ନିଶ୍ଚିତ କରିବା ଅଟେ । ଏଥିପାଇଁ ନିର୍ଣ୍ଣୟ ନେବା ପ୍ରକ୍ରିୟାରେ ମହିଳାମାନଙ୍କ ଭାଗିଦାରୀକୁ ପ୍ରୋତ୍ସାହନ ଦିଆଯିବ ।

ତିସରି କସମ ( The 3rd vow ) ୧୯୬୬ରେ ନିର୍ମିତ ଏକ ହିନ୍ଦୀ ଫିଲ୍ମ । ଏହା ବାସୁ ଭଟାଚାର୍ଜ୍ୟଙ୍କ ନିର୍ଦେଶିତ ଓ ଫଣୀ ରାୟଙ୍କ ଲିଖିତ ହିନ୍ଦୀ ଗଳ୍ପ 'ମାରେ ଗୟେ ଗୁଲଫମ ' ଉପରେ ଆଧାରିତ । ରାଜ କପୁର ଓ ୱାହିଦା ରହମାନଙ୍କ ଅଭିନୀତ ଏହି ଫିଲ୍ମ ଏକ ଅଣପାରମ୍ପରିକ କଥାଚିତ୍ର । ଏହି ଫିଲ୍ମରେ ନିଛକ ଗ୍ରାମ୍ୟ ଜୀବନର ଚିତ୍ର ପ୍ରତିଫଳିତ ହେଇଛି । ବିହାର ରାଜ୍ୟର ଗ୍ରାମୀଣ ପଟ୍ଟଭୂମିକୁ ନେଇ ତିଆରି ହେଇଥିବା କଥାଚିତ୍ରରେ ଜଣେ ଶଗଡ ଚାଳକ , ଜଣେ ନର୍ତକୀ ପ୍ରେମରେ ପଡିଥିବା ବିଷୟ ବସ୍ତୁକୁ ସୁନ୍ଦର ରୂପ ଦେଇ ନିର୍ମାଣ ହେଇଥିଲା । ଏହି ଫିଲ୍ମରେ ଥିବା ସାଂପ୍ରତିକ ସାମାଜିକ ଅବସ୍ଥାର ବର୍ଣ୍ଣନା , ତଥା ସେ କାଳରେ ନାରୀ ସମାଜ ଉପରେ ହଉଥିବା ଅନ୍ୟାୟ ବିଷୟରେ ଆଲୋକପାତ ହେଇଥିଲା ।ଏହି ଚଳଚ୍ଚିତ୍ର ୧୪ ତମ ରାଷ୍ଟ୍ରୀୟ ଫିଲ୍ମ ପୁରସ୍କାର ସମାରୋହରେ ଶ୍ରେଷ୍ଠ କଥାଚିତ୍ର ପୁରସ୍କାର ଲାଭ କରିଥିଲା ।

ଏହି ଜନ ସ୍ଵାସ୍ଥ୍ୟ ସମସ୍ୟା ଫଳବତୀ ହେବା ନିମନ୍ତେ ଅନେକ ବିଭାଗର ସମନ୍ଵୟ ପ୍ରଚେଷ୍ଟା ଆବଶ୍ୟକ । ସେମାନେ ହେଲେ: ଡାକ୍ତର, ଜନସ୍ଵାସ୍ଥ୍ୟ ବିଶେଷଜ୍ଞ, ରୋଗ ଅନୁଶୀଳନ ବିଶେଷଜ୍ଞ, ଜୈବ ପରିସଂଖ୍ୟନବିତ୍, ଜନ ସ୍ଵାସ୍ଥ୍ୟ ନର୍ସ,ମାଇକ୍ରୋବାୟୋଲଜିଷ୍ଟ, ପରିବେଶ ସ୍ଵାସ୍ଥ୍ୟ ଅଫିସର/ ଇନିସପେକ୍ଟର, ଫର୍ମାସିସ୍ଟ, ଦନ୍ତ ସ୍ଵାସ୍ଥ୍ୟ ରକ୍ଷାକାରୀ, ପଥ୍ୟ ବିଜ୍ଞାନୀ ତଥା ପୋଷକ ବିଜ୍ଞାନୀ, ପଶୁ ଚିକିତ୍ସକ, ଜନ ସ୍ଵାସ୍ଥ୍ୟ ଯନ୍ତ୍ରୀ, ଜନ ସ୍ଵାସ୍ଥ୍ୟ ଓକିଲ, ସମାଜ ବିଜ୍ଞାନୀ, ଗୋଷ୍ଠୀ ଉନ୍ନତି କର୍ମୀ ଇତ୍ୟାଦି ।

ସେ ବଙ୍ଗଳାଦେଶର ଢାକା ନିକଟସ୍ଥ ଶିଖରତଳି ଗ୍ରାମରେ ଏକ ସାଧାରଣ ପରିବାରରେ ୧୮୯୩ ଅକ୍ଟୋବର ୭ ତାରିଖରେ ଜନ୍ମ ଗ୍ରହଣ କରିଥିଲେ । ପିତାଙ୍କ ନାମ ଜଗନ୍ନାଥ ସାହା , ଯିଏ ଯଣେ ତେଜରାତିର ଦୋକାନୀ ଥିଲେ ଓ ମାତାଙ୍କ ନାମ ଭୁବନେଶ୍ୱରୀ ଦେବୀ । ମେଘନାଦଙ୍କ ଜନ୍ମ ସମୟରେ ପ୍ରବଳ ମେଘ ହେଉଥିଲା । ଘଡ଼ଘଡ଼ି ସହ ବିଜୁଳି ମାରୁଥିଲା । ସେଥିଲାଗି ତାଙ୍କ ନାମ ମେଘନାଦ ରଖାଯାଇଥିଲା । ପ୍ରାଥମିକ ଶିକ୍ଷା ପରେ ତାଙ୍କ ଗ୍ରାମଠାରୁ ଦଶ କିଲୋମିଟର ଦୂର ଏକ ମଧ୍ୟ-ଇଂରାଜୀ ବିଦ୍ୟାଳୟରେ ସେ ନାମ ଲେଖାଇଥିଲେ । ତାଙ୍କ ପରିବାରର ଆର୍ଥିକ ଅବସ୍ଥା ଭଲ ନ ଥିଲା । ସେ ଜଣେ ଡାକ୍ତରଙ୍କ ଘରେ କାମ କରି ସେଥିରୁ ଯେଉଁ ସ୍ଵଳ୍ପ ଅର୍ଥ ପାଉଥିଲେ ସେଥିରେ ତାଙ୍କର ଖାଇବା, ରହିବା ଖର୍ଚ୍ଚ ତୁଲାଉଥିଲେ । ପିଲାଟି ଦିନରୁ ସେ ବଡ ମେଧାବୀ ଥିଲେ । ସବୁ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଥିଲେ । ସେତେବେଲେ ବ୍ରିଟିଶ ଶାସକ ""ବଡ଼ଲାଟ୍-ଲର୍ଡ଼-କର୍ଜନ""ଙ୍କଦ୍ଵାରା ବଙ୍ଗଭଙ୍ଗ ଆଇନ ପ୍ରଣୟନ ହେଲା । ସେ କଲେଜରେ ପଢୁଥିବା ବେଳେ ଇଂରେଜଙ୍କ ଏହି ନିୟମକୁ ବିରୋଧ କରି ଆନ୍ଦୋଳନରେ ସାମିଲ ହୋଇଥିବାରୁ ତାଙ୍କୁ କଲେଜରୁ ବହିଷ୍କାର କରାଯାଇଥିଲା । ସେଥିରେ ସେ ନିରାଶ ନ ହୋଇ ଅନ୍ୟ ଏକ କଲେଜରେ ପଢି ସ୍ନାତକ ଡିଗ୍ରୀ ଓ ପରେ ବିଶ୍ୱବିଦ୍ୟାଳୟରୁ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ହାସିଲ କରିଥିଲେ ।

ପ୍ରମୁଖ ଏଲୀଲ ହିଁ ଜାଗୁଆରମାନଙ୍କ ଶରୀରରେ ମେଲାନିନ୍ ଆଧିକ୍ୟର କାରଣ । ଏଥିପାଇଁ ସାଧାରଣ ଓ କଳା ଜାଗୁଆରର ମିଳନରୁ କଳା ଜାଗୁଆର ଛୁଆ ହେବା ସମ୍ଭବ । କିନ୍ତୁ ଦୁଇଟି ସାଧାରଣ ଜାଗୁଆରର ମିଳନରୁ କଳା ଜାଗୁଆରଛୁଆ ଜନ୍ମ ହୁଅନ୍ତି ନାହିଁ । ଏଲୀଲ ଯୋଗୁଁ କେତେକ ଜାଗୁଆର ଘନକଳା ରଙ୍ଗର ହୋଇଥିବା ବେଳେ ଆଉ କେତେକ ଅଳ୍ପ କଳା ହୋଇଥାନ୍ତି ।